Document ID: 32009D0992

KOMISSION PÄÄTÖS,
annettu 17 päivänä joulukuuta 2009,
maantiekuljetusyritysten kansalliseen sähköiseen rekisteriin tallennettavia tietoja koskevista vähimmäisvaatimuksista
(tiedoksiannettu numerolla K(2009) 9959)
(ETA:n kannalta merkityksellinen teksti)
(2009/992/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maantieliikenteen harjoittajan ammatin harjoittamisen edellytyksiä koskevista yhteisistä säännöistä ja neuvoston direktiivin 96/26/EY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1071/2009 (1) ja erityisesti sen 16 artiklan,
sekä katsoo seuraavaa:
(1)
Asetuksen (EY) N:o 1071/2009 16 artiklan 1 kohdan mukaan kunkin jäsenvaltion on ylläpidettävä kansallista sähköistä rekisteriä maantiekuljetusyrityksistä, joille jäsenvaltion nimeämä toimivaltainen viranomainen on antanut luvan harjoittaa maanteiden liikenteenharjoittajan ammattia. Kansallisissa sähköisissä rekistereissä olisi oltava ainakin asetuksen 16 artiklan 2 kohdassa luetellut tiedot. Rekisteriin on tallennettava myös joitain muita tietoja, kuten luonnollisten henkilöiden syntymäaika ja -paikka, jotta asianomaiset henkilöt voidaan tunnistaa oikein.
(2)
Myös maanteiden kansainvälisen tavaraliikenteen markkinoille pääsyä koskevista yhteisistä säännöistä 21 päivänä lokakuuta 2009 annetussa Euroopan parlamentin ja neuvoston asetuksessa (EY) N:o 1072/2009 (2) ja kansainvälisen linja-autoliikenteen markkinoille pääsyä koskevista yhteisistä säännöistä 21 päivänä lokakuuta 2009 annetussa Euroopan parlamentin ja neuvoston asetuksessa (EY) N:o 1073/2009 (3) edellytetään tiettyjen tietojen tallentamista näihin kansallisiin sähköisiin rekistereihin.
(3)
Asetuksen (EY) N:o 1071/2009 nojalla tehtävään henkilötietojen käsittelyyn sovelletaan henkilötietojen suojaa koskevia säännöksiä, joista on säädetty etenkin yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetussa Euroopan parlamentin ja neuvoston direktiivissä 95/46/EY (4).
(4)
Asetuksen (EY) N:o 1071/2009 16 artiklan 5 kohdassa edellytetyn kansallisten sähköisten rekisterien yhteenliittämisen helpottamiseksi komission on tehtävä mainitun asetuksen 16 artiklan 1 kohdan mukaisesti päätös niitä tietoja koskevista vähimmäisvaatimuksista, jotka on tallennettava kansalliseen sähköiseen rekisteriin,
ON HYVÄKSYNYT TÄMÄN PÄÄTÖKSEN:
1 artikla
Jäsenvaltioiden asetuksen (EY) N:o 1071/2009 16 artiklan 1 kohdan mukaisesti perustamiin kansallisiin sähköisiin rekistereihin tallennettavia tietoja koskevat vähimmäisvaatimukset vahvistetaan tämän päätöksen liitteessä.
2 artikla
Tämä päätös on osoitettu kaikille jäsenvaltioille.
Tehty Brysselissä 17 päivänä joulukuuta 2009.

Labels: 10
8
9
12